ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการนำสินค้าขาออกตู้สินค้าขาออก และตู้สินค้าเปล่าที่ผ่านเข้าหรือนำออกนอกเขตศุลกากรท่าเรือกรุงเทพพ.ศ. ๒๕๕๗[๑] โดยที่เป็นการสมควรกำหนดวิธีปฏิบัติในการนำสินค้าขาออกตู้สินค้าขาออก และตู้สินค้าเปล่าที่ผ่านเข้าหรือนำออกนอกเขตศุลกากรท่าเรือกรุงเทพ ให้มีความถูกต้องเหมาะสมกับสถานการณ์ปัจจุบัน และเป็นไปในแนวทางเดียวกัน อาศัยอำนาจตามความในมาตรา๙ (๔) มาตรา ๒๔ มาตรา ๒๙ วรรคแรก (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทย ว่าด้วยวิธีปฏิบัติในการนำสินค้าขาออกตู้สินค้าขาออก และตู้สินค้าเปล่าที่ผ่านเข้า หรือนำออกนอกเขตศุลกากรท่าเรือกรุงเทพพ.ศ. ๒๕๕๗ข้อ ๒ ให้ใช้ระเบียบนี้บังคับตั้งแต่วันที่๑๕ สิงหาคม ๒๕๕๗ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ประกาศการท่าเรือแห่งประเทศไทย เรื่องการบรรจุสินค้าขาออกและเข้าตู้สินค้าในเขตท่าเรือกรุงเทพ ลงวันที่ ๓๐ กรกฎาคม ๒๕๔๐๓.๒ ประกาศการท่าเรือแห่งประเทศไทย เรื่องการเคลื่อนย้ายตู้สินค้าขึ้น หรือลงรถไฟ ลงวันที่ ๑๙ ธันวาคม ๒๕๔๔๓.๓ ประกาศการท่าเรือแห่งประเทศไทย เรื่องวิธีปฏิบัติในการฝากเก็บสินค้าเพื่อการส่งออก ลงวันที่ ๒๐ สิงหาคม ๒๕๔๗๓.๔ ประกาศการท่าเรือแห่งประเทศไทย เรื่องวิธีปฏิบัติในการยกขนสินค้าที่ฝากเก็บไปบรรจุนอกเขต (CO-LOAD) แผนกโรงพักสินค้า ๑๔ (สินค้าเพื่อการส่งออก) ลงวันที่ ๖ มิถุนายน ๒๕๔๘๓.๕ ประกาศการท่าเรือแห่งประเทศไทย เรื่อง การนำตู้สินค้าหรือสินค้าขาออกเข้าเขตศุลกากรท่าเรือกรุงเทพ ลงวันที่ ๒๔ สิงหาคม ๒๕๕๓๓.๖ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ให้นำบรรดากฎหมายที่เกี่ยวข้องกับระเบียบนี้มาบังคับใช้โดยอนุโลมข้อ ๕ ในระเบียบนี้กทท. หมายความว่า การท่าเรือแห่งประเทศไทยตู้สินค้าขาออก หมายความว่า ตู้สินค้าที่มีการบรรจุสินค้าเข้าตู้สินค้าในเขตศุลกากรท่าเรือกรุงเทพ(LESS THAN CONTAINER LOAD : LCL) หรือตู้สินค้าที่บรรจุนอกเขตศุลกากรท่าเรือกรุงเทพ(FULL CONTAINER LOAD : FCL) หรือตู้สินค้าเปล่าที่ประสงค์บรรทุกลงเรือเพื่อส่งออกเรือลำเลียง หมายความว่า เรือที่ใช้สำหรับลำเลียงหรือขนถ่ายสินค้าจากเรือกำปั่น หรือบรรทุกสินค้าส่งเรือกำปั่นหรือขนถ่ายหรือบรรทุกสินค้าหรือตู้สินค้าจากเรือสินค้า หรือท่าเรืออื่นท่าเทียบเรือภายในประเทศ (DOMESTIC PORT) หมายความว่า ท่าเทียบเรือภายในประเทศของท่าเรือกรุงเทพตามที่การท่าเรือแห่งประเทศไทยกำหนดตัวแทนเรือ (SHIPS AGENT) หมายความว่าบุคคลที่ได้รับแต่งตั้งให้เป็นตัวแทนของเจ้าของเรือเพื่อปฏิบัติหน้าที่แทนเจ้าของเรือในท่าเรือในกรณีที่เจ้าของเรือไม่มีบริษัทสาขาประจำอยู่ในท้องถิ่นผู้ประกอบการ หมายความว่า ผู้ประกอบการบรรจุตู้สินค้าขาออกภายในเขตศุลกากรท่าเรือกรุงเทพที่ไม่มีตู้สินค้าเป็นของตนเองผู้รับจัดการขนส่ง (FREIGHT FORWARDERS) หมายความว่า ผู้ที่กระทำหน้าที่แทนผู้ขนส่งหรือผู้รับของในการจัดการขนส่งสินค้าตามที่ได้รับมอบหมายจนถึงที่หมายปลายทางแม้ความหมายโดยทั่วไปของผู้รับจัดการขนส่งจะมิใช่ผู้ขนส่งแต่ผู้รับจัดการขนส่งก็สามารถประกอบเป็นผู้ขนส่งได้ และการจัดการขนส่งสินค้าตามสัญญารับจัดการขนส่งสินค้าดังกล่าวผู้รับจัดการขนส่งสามารถประกอบการได้ทั้งในฐานะตัวแทน หรือผู้ขนส่งได้เขตศุลกากรท่าเรือกรุงเทพ หมายความว่าอาณาบริเวณที่กำหนดเป็นเขตศุลกากร ณ ท่าเทียบเรือของท่าเรือกรุงเทพตามแบบแปลนแผนผังที่แนบท้ายสัญญาประกันและทัณฑ์บน ณ วันที่ ๒ พฤษภาคม ๒๕๕๔และตามมาตรา ๔ (๓) แห่งพระราชบัญญัติศุลกากร พ.ศ. ๒๔๖๙ข้อ ๖ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้และมีอำนาจในการออกคำสั่ง ประกาศหรือหลักปฏิบัติเพื่อให้เป็นไปตามระเบียบนี้รวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด ก่อนรายงานให้คณะกรรมการการท่าเรือแห่งประเทศไทย ทราบหมวด ๑การนำสินค้าขาออกผ่านเข้าเขตศุลกากรท่าเรือกรุงเทพโดยทางรถยนต์หรือรถไฟ ข้อ ๗ การนำสินค้าขาออกเข้าลานบรรจุตู้สินค้าในเขตศุลกากรท่าเรือกรุงเทพโดยทางรถยนต์ให้เจ้าของสินค้า หรือตัวแทน หรือผู้รับจัดการขนส่งยื่นขอ ชื่อผู้ใช้งาน(USER NAME) และ รหัสผ่าน (PASSWORD) ด้วยระบบอิเล็กทรอนิกส์ตามแบบที่ กทท. กำหนด ที่แผนกสารสนเทศ กองปฏิบัติการสินค้า๓ ฝ่ายปฏิบัติการเรือและสินค้า ท่าเรือกรุงเทพเพื่อพิจารณาในเบื้องต้นก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่าน พร้อมทั้งแจ้งให้ผู้ขอใช้บริการทราบข้อ ๘ เจ้าของสินค้าหรือตัวแทน หรือผู้รับจัดการขนส่งจะต้องส่งข้อมูลสินค้าขาออกล่วงหน้า (PRE-ADVICE) ด้วยระบบอิเล็กทรอนิกส์ (E-SERVICE FOR VESSEL CARGO MANAGEMENT SYSTEM : VCMS) ดังนี้(๑)ต้องยื่นข้อมูลรายละเอียดเกี่ยวกับสินค้าที่ถูกต้องครบถ้วนตามแบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) ล่วงหน้าไม่น้อยกว่า ๖ ชั่วโมงก่อนนำสินค้าขาออกผ่านเข้าเขตศุลกากรท่าเรือกรุงเทพโดยจะอ้างอิงเวลาที่ระบบคอมพิวเตอร์ ของ กทท.รับข้อมูลจากผู้ใช้บริการเป็นเวลารับข้อมูล(๒) จัดพิมพ์แบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) ที่ได้เลขที่อ้างอิงเป็นรหัสแท่ง (BARCODE)ข้อ ๙ กรณีไม่สามารถส่งข้อมูลล่วงหน้า(PRE-ADVICE) ด้วยระบบอิเล็กทรอนิกส์ได้ให้เจ้าของสินค้าหรือตัวแทนหรือผู้รับจัดการขนส่งกรอกแบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) และยื่นที่สถานีตรวจสอบสินค้า ๓ ท่าเรือกรุงเทพ อาจณรงค์ข้อ ๑๐ ให้นำแบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท. ๐๑.๐๐.๐๑(๐๕)) ตามข้อ ๘ (๒) หรือข้อ ๙มายื่นพร้อมกับนำรถบรรทุกสินค้าเมื่อผ่านเข้าเขตศุลกากรท่าเรือกรุงเทพ ณสถานีตรวจสอบสินค้า ๓ ท่าเรือกรุงเทพ อาจณรงค์เพื่อชำระค่าภาระสินค้าขาออกและค่าธรรมเนียมยานพาหนะผ่านท่าก่อนนำสินค้าบรรจุเข้าตู้สินค้าที่แผนกควบคุมการบรรจุตู้สินค้ากองปฏิบัติการสินค้า ๓ข้อ ๑๑ กทท.จะไม่อนุญาตให้รถบรรทุกสินค้าขาออกผ่านเข้าเขตศุลกากรท่าเรือกรุงเทพ หากไม่ดำเนินการตามข้อ๘ หรือข้อ ๙ กรณีมีปัญหาข้อขัดข้องให้ติดต่อที่สถานีตรวจสอบสินค้า ๓ ท่าเรือกรุงเทพอาจณรงค์ข้อ ๑๒ กรณีที่สินค้าขาออกรายการใดมีสถานะ ให้เปิดตรวจ(RED LINE) เจ้าหน้าที่ศุลกากรประจำสถานีตรวจสอบสินค้า๓ ท่าเรือกรุงเทพ อาจณรงค์จะเป็นผู้กำหนดจุดตรวจสอบสินค้าตามขั้นตอนพิธีการศุลกากรข้อ ๑๓ สินค้าขาออกที่เป็นสินค้าอันตรายซึ่งตามระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการนำเข้าและส่งออกสินค้าอันตรายของท่าเรือกรุงเทพฉบับที่ใช้อยู่ในปัจจุบันให้ผู้ใช้บริการระบุว่าเป็นสินค้าอันตรายกลุ่มประเภทสินค้า (Harmonize) ประเภทที่ ๑๘ในแบบขอนำสินค้าส่งออกเพื่อเข้ามาบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕))ข้อ ๑๔ กรณีที่นำสินค้าขาออกเข้ามาทางรถไฟให้เจ้าของสินค้า หรือตัวแทนนำรถบรรทุกไปรับสินค้าที่บริเวณจุดรับส่งทางรถไฟประตูเขื่อนตะวันออกแล้วปฏิบัติตามข้อ ๗ ถึงข้อ ๑๑หมวด ๒การนำสินค้าขาออกบรรจุเข้าตู้สินค้าในเขตศุลกากรท่าเรือกรุงเทพ ข้อ ๑๕ การนำสินค้าขาออกบรรจุเข้าตู้สินค้าและส่งมอบตู้สินค้าบรรทุกลงเรือ ให้เจ้าของตู้สินค้าหรือตัวแทนหรือผู้ประกอบการที่ประสงค์จะนำตู้สินค้าเปล่าไปยังลานบรรจุตู้สินค้าหรือแผนกสินค้าเพื่อการส่งออก ยื่นใบแจ้งขอปฏิบัติงาน (ทกท.๐๑.๐๐.๐๑(๐๒))และแบบขอเคลื่อนย้ายตู้สินค้าเปล่าเข้าลานบรรจุตู้สินค้า (ทกท.๐๑.๐๓.๐๓ (๐๑))ที่แผนกควบคุมตู้สินค้าเปล่า กองปฏิบัติการสินค้า ๓ ล่วงหน้าไม่น้อยกว่า ๑๒ชั่วโมงก่อนดำเนินการเคลื่อนย้ายตู้สินค้าเปล่าเพื่อจะได้บันทึกข้อมูลและจัดเตรียมตู้สินค้าเปล่าที่ขอเคลื่อนย้ายข้อ ๑๖ ให้เจ้าของตู้สินค้าหรือตัวแทนยื่นแบบรายงานการบรรจุตู้สินค้าและตู้สินค้าเปล่าเพื่อบรรทุกลงเรือ(ทกท.๐๑.๐๐.๐๑(๐๓)) พร้อมใบกำกับการขนย้ายสินค้า ตามแบบที่กรมศุลกากรกำหนดที่แผนกสารสนเทศ กองปฏิบัติการสินค้า ๓ ก่อนเรือเทียบท่าไม่น้อยกว่า ๓ ชั่วโมงข้อ ๑๗ ให้ผู้ประกอบการยื่นแบบรายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔)) พร้อมใบกำกับการขนย้ายสินค้า ตามแบบที่กรมศุลกากรกำหนดที่แผนกสารสนเทศ กองปฏิบัติการสินค้า ๓ ก่อนเรือเทียบท่าไม่น้อยกว่า ๓ ชั่วโมงข้อ ๑๘ กรณีข้อมูลตู้สินค้าที่จัดส่งไม่ถูกต้องครบถ้วนหรือต้องการยกเลิกแก้ไขเปลี่ยนแปลงข้อมูล ให้เจ้าของตู้สินค้า หรือตัวแทนหรือผู้ประกอบการดำเนินการแก้ไขข้อมูลล่วงหน้า ที่แผนกสารสนเทศกองปฏิบัติการสินค้า ๓ ก่อนเรือเทียบท่าไม่น้อยกว่า ๓ ชั่วโมงข้อ ๑๙ กรณีที่ยื่นแบบรายงานการบรรจุตู้สินค้าและตู้สินค้าเปล่าเพื่อบรรทุกลงเรือ(ทกท. ๐๑.๐๐.๐๑(๐๓)) และแบบรายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔)) พร้อมใบกำกับการขนย้ายสินค้า ตามแบบที่กรมศุลกากรกำหนดไม่ทันกำหนดเวลา ตามข้อ ๑๕ และข้อ ๑๖จนเป็นเหตุให้ตู้สินค้าขาออกบรรทุกลงเรือไม่ทัน กทท.จะไม่รับผิดชอบต่อความเสียหายใด ๆ ที่เกิดขึ้นข้อ ๒๐ เพื่อให้การนำสินค้าขาออกบรรจุเข้าตู้สินค้าในเขตศุลกากรท่าเรือกรุงเทพเป็นไปด้วยความเรียบร้อย ถูกต้อง เหมาะสมตามมาตรฐานความปลอดภัยอาชีวอนามัยและสิ่งแวดล้อม กทท. จะอนุญาตให้เจ้าของตู้สินค้า หรือตัวแทนหรือผู้ประกอบการดำเนินการนำสินค้าขาออกบรรจุเข้าตู้สินค้าในเขตศุลกากรท่าเรือกรุงเทพได้ทุกประเภท ยกเว้นสินค้าดังต่อไปนี้(๑) สินค้าอันตรายที่ห้ามทำการบรรจุเข้าตู้สินค้าตามระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการนำเข้าและส่งออกสินค้าอันตรายของท่าเรือกรุงเทพฉบับที่ใช้อยู่ในปัจจุบัน(๒) สินค้าที่บรรจุหีบห่อไม่เรียบร้อยทำให้เกิดความสกปรก หรือมลภาวะหมวด ๓การฝากเก็บและบรรจุสินค้าส่งออกที่แผนกสินค้าเพื่อการส่งออก ข้อ ๒๑ การฝากเก็บและบรรจุสินค้าส่งออกที่แผนกสินค้าเพื่อการส่งออกให้เจ้าของสินค้าหรือตัวแทน หรือผู้รับจัดการขนส่งยื่นขอ ชื่อผู้ใช้งาน (USER NAME) และ รหัสผ่าน (PASSWORD) เพื่อใช้ในการบันทึกและส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ตามแบบที่ กทท. กำหนด ที่แผนกสารสนเทศกองปฏิบัติการสินค้า ๓เพื่อพิจารณาในเบื้องต้นก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่านพร้อมทั้งแจ้งให้ผู้ขอใช้บริการทราบข้อ ๒๒ การส่งข้อมูลสินค้าขาออกล่วงหน้า (PRE-ADVICE) ด้วยระบบอิเล็กทรอนิกส์ให้เจ้าของสินค้า หรือตัวแทนหรือผู้รับจัดการขนส่งปฏิบัติตามข้อ ๘ และข้อ ๙ข้อ ๒๓ ให้นำรถบรรทุกสินค้าขาออกผ่านสถานีตรวจสอบสินค้า๓ ท่าเรือกรุงเทพ อาจณรงค์เพื่อชำระค่าภาระสินค้าขาออกและค่าธรรมเนียมยานพาหนะผ่านท่า ก่อนนำสินค้าเข้าฝากเก็บหรือบรรจุสินค้าเข้าตู้สินค้า ที่แผนกสินค้าเพื่อการส่งออก กองปฏิบัติการสินค้า ๓ข้อ ๒๔ ให้ผู้ประกอบการยื่นแบบรายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔)) พร้อมใบกำกับการขนย้ายสินค้า ตามแบบที่กรมศุลกากรกำหนดที่แผนกสินค้าเพื่อการส่งออก กองปฏิบัติการสินค้า ๓ ก่อนเรือเทียบท่าไม่น้อยกว่า ๓ชั่วโมงข้อ ๒๕ กรณีประสงค์จะนำสินค้าขาออกที่แผนกสินค้าเพื่อการส่งออกไปบรรจุภายนอก(CO-LOAD OUT) ที่แผนกควบคุมการบรรจุตู้สินค้ากองปฏิบัติการสินค้า ๓ หรือประสงค์จะนำสินค้าขาออกที่แผนกควบคุมการบรรจุตู้สินค้า(CO-LOAD IN) เข้ามาบรรจุที่แผนกสินค้าเพื่อการส่งออกกองปฏิบัติการสินค้า๓ ให้เจ้าของสินค้า หรือตัวแทน หรือผู้ประกอบการยื่นใบแจ้งขอปฏิบัติงาน (ทกท.๐๑.๐๐.๐๑(๐๒))และแบบนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ (ทกท.๐๑.๐๐.๐๑(๐๕))เพื่อใช้ในการดำเนินการตรวจสอบเครื่องหมาย จำนวน และน้ำหนักรวมทั้งวัดขนาดหีบห่อและปริมาตรของสินค้าหมวด ๔การขออนุญาตนำสินค้าขาออกนำกลับออกนอกเขตศุลกากรท่าเรือกรุงเทพ ข้อ ๒๖ กรณีสินค้าบรรจุเข้าตู้สินค้าไม่หมดหรือเสียหาย หรือชำรุดหรือสินค้านำมาผิดท่าหรือสินค้าที่ประสงค์จะขอนำกลับออกนอกเขตศุลกากรท่าเรือกรุงเทพให้เจ้าของสินค้า หรือตัวแทนหรือผู้รับจัดการขนส่งยื่นแบบอนุญาตนำสินค้าผ่านท่าออกนอกเขตศุลกากรท่าเรือกรุงเทพ(ทกท.๐๑.๐๐.๐๑(๐๘)) ที่ได้เลขที่อ้างอิงเป็นรหัสแท่ง (BARCODE) พร้อมเอกสารประกอบที่แผนกควบคุมการบรรจุตู้สินค้าหรือแผนกสินค้าเพื่อการส่งออก กองปฏิบัติการสินค้า ๓ พร้อมชำระค่าภาระต่าง ๆ ที่กทท. กำหนด โดยนำรถบรรทุกสินค้าเปล่าเข้ามารับสินค้าที่ขอนำกลับผ่านเข้าเขตศุลกากรท่าเรือกรุงเทพที่สถานีตรวจสอบสินค้า ๓ ท่าเรือกรุงเทพ อาจณรงค์หมวด ๕การนำตู้สินค้าFCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพโดยทางรถยนต์ ข้อ ๒๗ การนำตู้สินค้า FCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพโดยทางรถยนต์ให้เจ้าของตู้สินค้า หรือตัวแทน (CONTAINER OPERATOR) ยื่นขอ ชื่อผู้ใช้งาน (USER NAME) และ รหัสผ่าน (PASSWORD) เพื่อใช้ในการบันทึกและส่งข้อมูลล่วงหน้า(PREADVICE) ด้วยระบบอิเล็กทรอนิกส์ ตามแบบที่ กทท. กำหนดที่แผนกสารสนเทศ กองท่าบริการตู้สินค้า ๒เพื่อพิจารณาในเบื้องต้นก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่านพร้อมทั้งแจ้งให้ผู้ขอใช้บริการทราบข้อ ๒๘ การส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ ให้เจ้าของตู้สินค้าหรือตัวแทนจัดส่งข้อมูลรายละเอียดของตู้สินค้าให้ถูกต้องครบถ้วนตามแบบที่ กทท. กำหนดโดยให้บันทึกข้อมูลผ่านทางระบบอิเล็กทรอนิกส์ (e-SERVICES FOR CONTAINER TERMINAL MANAGEMENT SYSTEM : CTMS) ก่อนตู้สินค้าผ่านเข้าเขตศุลกากรท่าเรือกรุงเทพ ไม่น้อยกว่า ๑ ชั่วโมงมิฉะนั้นจะไม่อนุญาตให้ตู้สินค้าผ่านเข้าเขตศุลกากรท่าเรือกรุงเทพข้อ ๒๙ กรณีที่ไม่สามารถส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ได้ให้เจ้าของตู้สินค้าหรือตัวแทนจัดส่งข้อมูลตู้สินค้า FCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพ ตามแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท๐๑.๐๐.๐๑.(๐๑)) โดยยื่นเอกสารแบบขอนำตู้สินค้าขาออกผ่านเข้าเขตศุลกากรท่าเรือกรุงเทพที่แผนกสารสนเทศกองท่าบริการตู้สินค้า ๑ หรือ ๒ หรือกองปฏิบัติการสินค้า ๓แล้วแต่กรณี หรือทางโทรสาร หรือจดหมายอิเล็กทรอนิกส์ข้อ ๓๐ การนำตู้สินค้าขาออกผ่านด่านตรวจสอบภายใน (SUB GATE IN) กองท่าบริการตู้สินค้า๑ หรือ ๒ ให้ปฏิบัติดังต่อไปนี้(๑) เจ้าของตู้สินค้าหรือตัวแทนต้องนำตู้สินค้าขาออกผ่านด่านตรวจสอบภายในก่อนเวลาที่เรือเทียบท่าไม่น้อยกว่า๓ ชั่วโมง (CLOSING TIME) หลังจากนั้นจะไม่อนุญาตให้ตู้สินค้าขาออกผ่านด่านตรวจสอบภายในยกเว้นในกรณีที่มีเหตุจำเป็นไม่สามารถนำตู้สินค้าขาออกผ่านด่านตรวจสอบภายในได้ทันตามกำหนดเวลาให้ผู้อำนวยการกอง หรือผู้ช่วยผู้อำนวยการกองท่าบริการตู้สินค้า ๑ หรือ ๒แล้วแต่กรณี พิจารณาอนุญาตเป็นราย ๆ ไป (๒) ตู้สินค้าอันตรายประเภท ก.ตู้สินค้าเกินขนาด (OVER HEIGHT/OVER WIDTH/OVER LENGTH CONTAINER) และตู้สินค้าห้องเย็น(REEFER CONTAINER) อนุญาตให้ ตู้สินค้าผ่านด่านตรวจสอบภายในเพื่อบรรทุกตู้สินค้าลงเรือได้โดยตรง(DIRECT LOAD)(๓) ตู้สินค้าขาออก และตู้สินค้าเปล่าจะต้องผ่านการตรวจสภาพตู้สินค้าและชั่งน้ำหนักเพื่อออกเอกสารใบตรวจรับสภาพตู้สินค้า (Equipment Interchange Receipt : EIR) ก่อนอนุญาตให้ผ่านด่านตรวจสอบภายใน(๔) ตู้สินค้าขาออกที่ข้อมูลไม่ถูกต้องครบถ้วน หรือไม่มีเอกสาร หรือข้อมูลเลขที่ใบกำกับการขนย้ายสินค้าของกรมศุลกากรจะไม่อนุญาตให้ผ่านด่านตรวจสอบภายในจนกว่าจะได้ดำเนินการแก้ไขให้เรียบร้อยหมวด ๖การนำตู้สินค้าFCL ขาออก และตู้สินค้าเปล่าผ่านเข้าเขตศุลกากรท่าเรือกรุงเทพโดยทางเรือลำเลียง ข้อ ๓๑ การขอนำตู้สินค้าFCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพโดยทางเรือลำเลียงให้เจ้าของตู้สินค้า หรือตัวแทน (CONTAINER OPERATOR) ยื่นขอ ชื่อผู้ใช้งาน (USER NAME) และ รหัสผ่าน (PASSWORD) เพื่อใช้ในการบันทึกและส่งข้อมูลล่วงหน้า(PRE-AD VICE) ด้วยระบบอิเล็กทรอนิกส์ตามแบบที่ กทท.กำหนด ที่แผนกสารสนเทศ กองท่าบริการตู้สินค้า ๑ หรือ ๒ เพื่อพิจารณาในเบื้องต้นก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่าน พร้อมทั้งแจ้งให้ผู้ขอใช้บริการทราบข้อ ๓๒ การส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ให้เจ้าของตู้สินค้าหรือตัวแทนจัดส่งข้อมูลรายละเอียดของตู้สินค้าให้ถูกต้องครบถ้วนตามแบบที่กทท. กำหนด โดยให้บันทึกข้อมูลผ่านทางระบบอิเล็กทรอนิกส์ (e-SERVICES FOR CONTAINER TERMINAL MANAGEMENT SYSTEM : CTMS) ก่อนตู้สินค้าผ่านเข้าเขตศุลกากรท่าเรือกรุงเทพไม่น้อยกว่า ๓ ชั่วโมงมิฉะนั้นจะไม่อนุญาตให้ตู้สินค้าผ่านเข้าเขตศุลกากรท่าเรือกรุงเทพข้อ ๓๓ กรณีที่ไม่สามารถส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ได้ให้เจ้าของตู้สินค้าหรือตัวแทนจัดส่งข้อมูลตู้สินค้า FCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพตามแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ (ทกท๐๑.๐๐.๐๑.(๐๑)) ที่แผนกสารสนเทศกองท่าบริการตู้สินค้า ๑ หรือ ๒ หรือทางโทรสาร หรือจดหมายอิเล็กทรอนิกส์ข้อ ๓๔ ตู้สินค้าขาออกและตู้สินค้าเปล่าจะต้องผ่านการตรวจสภาพตู้สินค้าและชั่งน้ำหนักเพื่อออกเอกสารใบตรวจรับสภาพตู้สินค้า (Equipment Interchange Receipt : EIR) ก่อนอนุญาตให้ผ่านด่านตรวจสอบภายในข้อ ๓๕ ตู้สินค้าขาออกที่ข้อมูลไม่ถูกต้องครบถ้วนหรือไม่มีเอกสาร หรือข้อมูลเลขที่ใบกำกับการขนย้ายสินค้าของกรมศุลกากรจะไม่อนุญาตให้ผ่านด่านตรวจสอบภายในจนกว่าจะได้ดำเนินการแก้ไขให้เรียบร้อยหมวด ๗การนำตู้สินค้าเปล่าออกนอกเขตศุลกากรท่าเรือกรุงเทพ ข้อ ๓๖ การนำตู้สินค้าเปล่าออกนอกเขตศุลกากรท่าเรือกรุงเทพให้เจ้าของตู้สินค้า หรือตัวแทนยื่นแบบขอนำตู้สินค้าเปล่าออกนอกเขตศุลกากรท่าเรือกรุงเทพ(แบบ ทกท. ๓๐๖) และแบบคำร้องขอนำคอนเทนเนอร์และหรือคอนเทนเนอร์แร็คเปล่าออกไปจากอารักขาของศุลกากร ตามแบบที่กรมศุลกากรกำหนดโดยต้องชำระค่าภาระและค่าธรรมเนียมตามที่ กทท. กำหนดพร้อมรับใบขอนำตู้สินค้าขาเข้าออกนอกเขตศุลกากรท่าเรือกรุงเทพ (GATE TICKET OUT) ที่แผนกสารสนเทศกองปฏิบัติการสินค้า๓ ล่วงหน้าไม่น้อยกว่า ๓ ชั่วโมง ก่อนรถบรรทุก หรือขบวนรถไฟหรือเรือลำเลียงเข้าเขตศุลกากรท่าเรือกรุงเทพข้อ ๓๗ กรณีมีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้า หรือตัวแทนมาดำเนินการขอแก้ไขเปลี่ยนแปลงรายการตู้สินค้าก่อนนำตู้สินค้าออกนอกเขตศุลกากรท่าเรือกรุงเทพหากดำเนินการไม่ทันกำหนดเวลาการปฏิบัติงาน กทท. จะไม่รับผิดชอบต่อความเสียหายใด ๆ ที่เกิดขึ้นหมวด ๘การนำตู้สินค้าFCL ขาออกและตู้สินค้าเปล่าผ่านเข้าเขตศุลกากรท่าเรือกรุงเทพโดยทางรถไฟ ข้อ ๓๘ การขอนำตู้สินค้า FCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพ โดยทางรถไฟ ให้เจ้าของตู้สินค้าหรือตัวแทน (CONTAINER OPERATOR) ยื่นขอชื่อผู้ใช้งาน (USER NAME) และ รหัสผ่าน(PASSWORD) เพื่อใช้ในการบันทึกและส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ ตามแบบที่ กทท. กำหนดที่แผนกสารสนเทศกองปฏิบัติการสินค้า ๓เพื่อพิจารณาในเบื้องต้นก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่าน พร้อมทั้งแจ้งให้ผู้ขอใช้บริการทราบข้อ ๓๙ การส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ ให้เจ้าของตู้สินค้าหรือตัวแทนจัดส่งข้อมูลรายละเอียดของตู้สินค้าให้ถูกต้องครบถ้วนตามแบบที่ กทท. กำหนดโดยให้บันทึกข้อมูลผ่านทางระบบอิเล็กทรอนิกส์ (e-SERVICES FOR CONTAINER TERMINAL MANAGEMENT SYSTEM : CTMS) ก่อนตู้สินค้าผ่านเข้าเขตศุลกากรท่าเรือกรุงเทพ ล่วงหน้าไม่น้อยกว่า ๓ชั่วโมง มิฉะนั้นจะไม่อนุญาตให้ตู้สินค้าผ่านเข้าเขตศุลกากรท่าเรือกรุงเทพข้อ ๔๐ กรณีที่ไม่สามารถส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ได้ ให้เจ้าของตู้สินค้าหรือตัวแทนจัดส่งข้อมูลตู้สินค้า FCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพตามแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ (ทกท๐๑.๐๐.๐๑.(๐๑)) พร้อมแนบแบบค่าภาระการนำรถพ่วงรถไฟเข้าเขต กทท. (แบบ ทกท.๒๐๑.๒.๑.๒) ที่แผนกสารสนเทศ กองปฏิบัติการสินค้า ๓หรือทางโทรสาร หรือจดหมายอิเล็กทรอนิกส์ข้อ ๔๑ กรณีมีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้า หรือตัวแทน มาดำเนินการขอแก้ไขเปลี่ยนแปลงรายการตู้สินค้าก่อนรถไฟผ่านเข้าเขตกากรท่าเรือกรุงเทพหากดำเนินการไม่ทันกำหนดเวลาการปฏิบัติงานทางรถไฟ กทท. จะไม่รับผิดชอบต่อความเสียหายใดๆ ที่เกิดขึ้นข้อ ๔๒ ให้เจ้าของตู้สินค้าหรือตัวแทนยื่นแบบค่าภาระการนำรถพ่วง รถไฟเข้าเขต กทท. (แบบ ทกท.๒๐๑.๒.๑.๒)พร้อมใบกำกับการขนย้ายสินค้า ตามแบบที่กรมศุลกากรกำหนด ที่แผนกสารสนเทศกองปฏิบัติการสินค้า ๓ ล่วงหน้าไม่น้อยกว่า ๓ ชั่วโมง ก่อนขบวนรถไฟเข้าเขตศุลกากรท่าเรือกรุงเทพข้อ ๔๓ สถานีรถไฟแม่น้ำการรถไฟแห่งประเทศไทย จะจัดส่งข้อมูลตู้สินค้า FCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพที่แผนกสารสนเทศ กองปฏิบัติการสินค้า ๓ โดยทางโทรสาร หรือจดหมายอิเล็กทรอนิกส์ก่อนขบวนรถไฟเข้าเขตศุลกากรท่าเรือกรุงเทพไม่น้อยกว่า ๓ ชั่วโมงหมวด ๙การนำตู้สินค้าFCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพทางรถไฟไปบรรทุกลงเรือลำเลียงโดยตรงที่ท่าเทียบเรือภายในประเทศ ข้อ ๔๔ การนำตู้สินค้า FCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพทางรถไฟไปบรรทุกลงเรือลำเลียงโดยตรงที่ท่าเทียบเรือภายในประเทศให้เจ้าของตู้สินค้าหรือตัวแทนยื่นแบบขอนำตู้สินค้าออกนอกเขตศุลกากรท่าเรือกรุงเทพ (ทกท.๐๑.๐๐.๐๑(๐๗))แบบค่าภาระการนำรถพ่วง รถไฟเข้าเขต กทท. (แบบ ทกท.๒๐๑.๒.๑.๒) และบันทึกที่ศุลกากรอนุญาตให้ตู้สินค้าผ่านเข้าเขตอารักขาของศุลกากรท่าเรือกรุงเทพที่แผนกสารสนเทศ กองปฏิบัติการสินค้า ๓ ล่วงหน้าไม่น้อยกว่า ๓ ชั่วโมงก่อนขบวนรถไฟเข้าเขตศุลกากร ท่าเรือกรุงเทพข้อ ๔๕ กรณีมีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้า หรือตัวแทน มาดำเนินการขอแก้ไขเปลี่ยนแปลงรายการตู้สินค้าก่อนนำตู้สินค้าผ่านเข้าเขตศุลกากรท่าเรือกรุงเทพหากดำเนินการไม่ทันกำหนดเวลาการปฏิบัติงาน กทท. จะไม่รับผิดชอบต่อความเสียหายใด ๆ ที่เกิดขึ้นหมวด ๑๐การนำตู้สินค้าLCL ขาออกที่บรรจุในเขตศุลกากรท่าเรือกรุงเทพออกนอกเขตศุลกากรท่าเรือกรุงเทพไปลงเรือลำเลียงที่ท่าเทียบเรือภายในประเทศ ข้อ ๔๖ การนำตู้สินค้า LCL ขาออกที่บรรจุในเขตศุลกากรท่าเรือกรุงเทพออกนอกเขตศุลกากรท่าเรือกรุงเทพไปลงเรือลำเลียงที่ท่าเทียบเรือภายในประเทศ ให้เจ้าของตู้สินค้า หรือตัวแทนยื่นแบบขอนำตู้สินค้าออกนอกเขตศุลกากรท่าเรือกรุงเทพ (ทกท.๐๑.๐๐.๐๑(๐๗))พร้อมสำเนาและบันทึกขออนุญาตขนย้ายตู้สินค้าออกจากเขตท่าเรือกรุงเทพกรณีพิเศษของศุลกากร ที่แผนกสารสนเทศกองปฏิบัติการสินค้า ๓ข้อ ๔๗ กรณีที่มีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้า หรือตัวแทน มาดำเนินการขอแก้ไขเปลี่ยนแปลงรายการตู้สินค้าก่อนนำตู้สินค้าออกนอกเขตศุลกากรท่าเรือกรุงเทพ หากมิได้ดำเนินการ กทท.จะไม่รับผิดชอบต่อความเสียหายใด ๆ ที่เกิดขึ้นหมวด ๑๑การให้บริการบรรจุตู้สินค้าห้องเย็นในเขตศุลกากรท่าเรือกรุงเทพ ข้อ ๔๘ การขออนุญาตบรรจุสินค้าขาออกเข้าตู้สินค้าห้องเย็นและการให้บริการตู้สินค้าห้องเย็นเปล่า ในเขตศุลกากรท่าเรือกรุงเทพให้เจ้าของตู้สินค้าหรือตัวแทนหรือเจ้าของสินค้าหรือตัวแทนที่มีความประสงค์ขอทำการบรรจุสินค้าขาออกเข้าตู้สินค้าห้องเย็นขอใช้กระแสไฟฟ้าเสียบปลั๊กตู้สินค้าห้องเย็นเปล่ายื่นแบบขออนุญาตใช้กระแสไฟฟ้า (ทกท.๐๑.๐๐.๐๑(๐๖))ที่แผนกสารสนเทศกองปฏิบัติการสินค้า ๓ข้อ ๔๙ ให้เจ้าของตู้สินค้าหรือตัวแทนที่มีความประสงค์ขอใช้บริการตู้สินค้าห้องเย็นเปล่าเพื่อทดสอบก่อนใช้ (PRE-TIP INSPECTION) และการเตรียมตู้บรรจุสินค้า (PRE-COOL) แล้วนำตู้สินค้าห้องเย็นเปล่าออกไปนอกเขตศุลกากรท่าเรือกรุงเทพยื่นแบบขออนุญาตใช้กระแสไฟฟ้า (ทกท.๐๑.๐๐.๐๑(๐๖))ใช้กระแสไฟฟ้าเสียบปลั๊กตู้สินค้าห้องเย็นเปล่า ที่แผนกสารสนเทศกองปฏิบัติการสินค้า ๓หมวด ๑๒บทเฉพาะกาล ข้อ ๕๐ ให้ใช้แบบขออนุญาตนำตู้สินค้าเปล่าออกนอกเขตท่าเรือกรุงเทพ(แบบ ทกท.๓๐๖) ต่อไปจนกว่า กทท. จะประกาศยกเลิกการใช้แบบดังกล่าวข้อ ๕๑ กรณีการส่งข้อมูลล่วงหน้า(PRE-ADVICE) ด้วยระบบอิเล็กทรอนิกส์ (e-SERVICES FOR CONTAINER TERMINAL MANAGEMENT SYSTEM : CTMS) ยังไม่สามารถดำเนินการได้ตามหมวด ๕ หมวด ๖ และหมวด ๘ กทท.อนุโลมให้ยื่นเอกสารตามแบบที่ กทท. กำหนดไว้ไปก่อนจนกว่าจะมีการเปลี่ยนแปลงประกาศณ วันที่ ๑ สิงหาคม พ.ศ. ๒๕๕๗เรือตรีทรงธรรม จันทประสิทธิ์ผู้อำนวยการท่าเรือกรุงเทพรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. แบบขอนำตู้สินค้าออกเพื่อผ่านเข้าเขตศุลกากรท่าเรือกรุงเทพ (ทกท.๐๑.๐๐.๐๑(๐๑))๒. ใบแจ้งขอปฏิบัติงาน (ทกท.๐๑.๐๐.๐๑(๐๒))๓. รายงานการบรรจุตู้สินค้าและตู้สินค้าเปล่าเพื่อบรรทุกลงเรือ (ทกท.๐๑.๐๐.๐๑(๐๓))๔. รายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔))๕. แบบขอนำสินค้าส่งออกเพื่อเข้ามาบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕))๖. แบบขออนุญาตใช้กระแสไฟฟ้า (ทกท. ๐๑.๐๐.๐๑(๐๖))๗. แบบขอนำตู้สินค้าออกนอกเขตศุลกากรท่าเรือกรุงเทพ(ทกท.๐๑.๐๐.๐๑(๐๗))๘. แบบอนุญาตนำสินค้าขาผ่านออกนอกเขตศุลกากรท่าเรือกรุงเทพ (ทกท.๐๑.๐๐.๐๑(๐๘))(ดูข้อมูลจากภาพกฎหมาย)ปริยานุช/ผู้จัดทำ๔ พฤศจิกายน๒๕๕๗ปริญสินีย์/ผู้ตรวจ๔ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๙๕ ง/หน้า ๑/๑๑ กันยายน ๒๕๕๗